**HEZKUNTZA SAILEKO, IBAIONDO ZENTROKO ETA JUSTIZIA ADMINISTRAZIOKO ZUZENDARITZAKO LANPOSTUEI LOTUTAKO ERABILTZEN DIREN LANPOLTSETAKO PERTSONEI ZUZENDUTAKO OHARRA.**

Adingabearen babes juridikoari buruzko 1/1996 Lege Organikoa aldatu da eta paragrafo berria gehitu zaio 13. artikuluari.

“5. Nahitaezko eskakizuna izango da, adingabeekin ohiko harremanak izatea eskatzen duten lanbide eta jardueretara jo ahal izateko eta horietan jarduteko, epai irmo baten bidez espetxe-zigorrarekin kondenatua izan ez izana sexu-askatasun eta -ukigabetasunaren aurkako delituengatik –mota horretako delituen artean daude sexu-eraso eta -abusua, sexu-jazarpena, exhibizionismoa eta sexu-probokazioa, prostituzioa eta sexu-esplotazioa, eta adingabeak galbideratzea–, ez eta pertsonen salerosketa delituengatik ere. Horretarako, aipatutako lanbidea edo jarduna bete nahi duten pertsonek Sexu-delitugileen Erregistro Zentralaren ziurtagiri bat aurkeztu beharko dute, delitu horiengatik zigorrik jaso ez dutela egiaztatzen duena.”

Administrazio Orokorrak irizten du egiaztagiri negatibo hori eskatu behar zaiela Hezkuntza Saileko ikastetxe publikoetako eskolazain eta laguntzaile postuei, baita Ibaiondo ikastetxekoei ere, baita Justizia Administrazioaren Zuzendaritzako Psikologoei eta Gizarte Langileei, adingabeekin ohiko harremanak dituzte eta.

Lanpostuen zerrendako eskakizuna izango da ziurtagiri hori postu horiek betetzeko.

Funtzio Publikoko zuzendariaren [2/2016 jarraibidea](file:///\\Afi1a\d0231003\Servicio%20Provisión%20y%20Selección\DELICUENTES%20SEXUALES\INSTRUCCIONES%20DEFINITVAS\JARRAIBIDEA.pdf) aplikatzeko asmoz, postu horietako bat betetzen duen langile guztiari edo dagozkien lan-poltsetan sartutakoari jakinaraziko zaie ziurtagiri negatibo hori eskatuko zaiela lanpostu horietara jotzeko eta horietan jarduteko.

Era berean, postu horietara zerbitzu-eginkizunen prozeduretan edo behin-behineko mugikortasuneko prozeduretan parte hartzen duten langile guztiei eskatuko zaie ziurtagiri hori.

Ildo horretatik, langile horiek [erantzukizunpeko adierazpena](file:///\\Afi1a\d0231003\Servicio%20Provisión%20y%20Selección\DELICUENTES%20SEXUALES\INSTRUCCIONES%20DEFINITVAS\I.ERANSKINA.pdf) bete behar dute, hau da: epai irmo baten bidez espetxe-zigorrarekin kondenatua izan ez izana Adingabearen Babes Juridikoari buruzko urtarrilaren 15eko 1/1996 Lege Organikoak 13.5 artikuluan aipatzen dituen sexu-askatasun eta -ukigabetasunaren aurkako delituren batengatik. Halaber, [baimen diezaiokete](file:///\\Afi1a\d0231003\Servicio%20Provisión%20y%20Selección\DELICUENTES%20SEXUALES\INSTRUCCIONES%20DEFINITVAS\I.ERANSKINA.pdf) Administrazioari ziurtagiria eskatzeko Sexu-delitugileen Erregistro Zentralean.

Baimena edo ziurtagiria aurkezteko epea 2016ko ekainaren 30ean amaituko da.

Kontsulta hori ez bada baimentzen, izendapenean edo kontratua egitean aurkeztu beharko dute ziurtagiri negatiboa.

Erantzukizunpeko adierazpena eta baimena bete eta gero, postaz bidaliko dute helbide hauetara:

* [provision-seleccion@euskadi.eus](mailto:provision-seleccion@euskadi.eus)
* Funtzio Publikoaren Zuzendaritza, Hautaketa eta Hornikuntza Zerbitzua, Donostia-San Sebastian 1, 01010 VITORIA-GASTEIZ